Slika na kojoj se prikazuje simbol, emblem, zastava

Opis je automatski generiran

REPUBLIKA HRVATSKA

VARAŽDINSKA ŽUPANIJA

OPĆINA VISOKO

OPĆINSKI NAČELNIK

Visoko, 22.prosinac 2024.

**OBRAZLOŽENJE UZ I. IZMJENE I DOPUNE PRORAČUNA OPĆINE VISOKO**

Zakonom o proračunu (NN 144/21) predviđeno je da se tijekom proračunske godine može vršiti novo uravnoteženje proračuna putem izmjena i dopuna prema postupku za donošenje Proračuna. Sukladno članku 45. Zakona o proračunu i dosadašnjem ostvarenju prihoda, kao i izvršenju rashoda u odnosu na plan te procjeni ostvarenja do kraja godine, potrebno je izvršiti usklađenje prihoda i rashoda proračuna, odnosno izvršiti izmjene i dopune proračuna. Izmjenama i dopunama proračuna ne mogu se umanjiti rashodi i izdaci ispod razine izvršenja i obveza preuzetih na temelju članka 47. i 48. Zakona o proračunu.

Proračun Općine Visoko za 2024. s projekcijama za 2025. i 2026. godinu, usvojen je na sjednici Općinskog vijeća održanoj 28.12.2023. godine te je objavljen u Službenom vjesniku Varaždinske županije broj 129/23.

Člankom 45. Zakona o proračunu (NN 144/21) propisano je da predstavničko tijelo donosi izmjene i dopune proračuna u istom postupku kao i donošenje proračuna. Prema načelu uravnoteženosti propisanom člankom 10. Zakona o proračunu, proračun za proračunsku godinu mora biti uravnotežen što znači da ukupni prihodi i primici pokrivaju ukupne rashode i izdatke, pa ukoliko se tijekom proračunske godine povećaju ili smanje iznosi na prihodovnoj ili rashodovnoj strani uslijed nepredviđenih okolnosti proračun se mora uravnotežiti izmjenama i dopunama proračuna.


Izmjene i dopune Proračuna sastoje se od:

* Općeg dijela,
* Posebnog dijela,
* Obrazloženja I. izmjena i dopuna Proračuna.

**OPĆI DIO**

Opći dio proračuna sastoji se od sažetaka Računa prihoda i rashoda i Računa financiranja te prenesenog viška/manjka iz prethodnih godina. U Računu prihoda i rashoda prikazani su svi prihodi i rashodi prema ekonomskoj i funkcijskoj klasifikaciji te izvorima financiranja. Na računu financiranja prikazani su primici i izdaci od financijske imovine i otplate zajmova. Uz navedeno opći dio proračuna sadrži i preneseni višak/manjak iz prethodne godine.

Proračunom Općine Visoko za 2024. godinu planirani su ukupni prihodi i primici u iznosu od 1.065.000,00 € dok su ukupni rashodi i izdaci planirani u iznosu od 1.215.000,00 €. Uz planirane prihode i rashode planiran je i višak iz prethodne godine u iznosu od 150.000,00 €.



Izmjenama i dopunama proračuna Općine Visoko ukupni prihodi i primici smanjeni su za 125.355,00 € dok su ukupni rashodi i izdaci smanjeni za 48.400,00 €. Preneseni višak iz prethodne godine povećan je za 76.955,00 €. Prihodi poslovanja (razred 6) izmjenama i dopunama proračuna planirani su u iznosu od 939.345,00 € (smanjeni su za 125.655,00 € u odnosu na plan u Proračunu Općine Visoko za 2024. godinu). Prihodi od prodaje nefinancijske imovine (razred 7) su planirani u izmjenama i dopunama proračuna Općine Visoko u iznosu od 300,00 €, dok u planu nisu bili planirani. Rashodi poslovanja (razred 3) izmjenama i dopunama proračuna planirani su u iznosu od 768.660,00 € (povećani su za 161.860,00 €) dok su rashodi za nabavu nefinancijske imovine (razred 4) planirani u iznosu od 376.100,00 € što je smanjenje za 212.100,00 € u odnosu na Proračun. Preneseni višak iz 2023. godine u izmjenama i dopunama iznosi 226.955,00 €. Ukupni prihodi i primici zajedno s prenesenim viškom pokrivaju ukupne rashode i izdatke čime je postignut uvjet uravnoteženja.

**PRIHODI POSLOVANJA OPĆINE VISOKO (razred 6)**

Ukupni Prihodi Općine Visoko izmjenama i dopunama proračuna predlažu se u iznosu od 939.345,00 € te se odnose na prihode poslovanja.

Prihodi poslovanja (razred 6) izmjenama i dopunama proračuna smanjeni su za 125.655,00 €. U nastavku je dato obrazloženje prihoda poslovanja koji su povećani/smanjeni izmjenama i dopunama proračuna:

Prihodi od poreza (61) povećani su za 32.000,00 € zbog povećanja poreza i prireza na dohodak od nesamostalnog rada i drugih samostalnih djelatnosti.

Pomoći iz inozemstva i od subjekata unutar općeg proračuna (63) izmjenama i dopunama smanjene su za 158.000,00 €. Izmjene se odnose na:

* Smanjenje tekućih pomoći proračunu iz drugih proračuna za 122.000,00 €. Tekuće pomoći iz državnog proračuna odnose se na mjere fiskalnog održavanja koje se općinama doznačuju na mjesečnoj razini. Uz mjere fiskalnog održavanja Općina je dobila i pomoći od Ministarstva kulture za obnovu Crkve Sv. Trojstva i Crkve Sv. Marije Magdalene.
* Smanjene kapitalnih pomoći proračunu iz drugih proračuna (državnog i županijskih) za 7.000,00 €. Općina je proračunom planirala kapitalne pomoći iz županijskog proračuna u iznosu od 7.000,00 €, ali izmjenama i dopunama proračuna nisu planirane.
* Tekuće pomoći od izvanproračunskih korisnika nisu planirane Proračunom za 2024. godinu, ali su planirane u izmjenama i dopunama proračuna u iznosu od 20.000,00 €.
* Smanjenje kapitalnih pomoći od izvanproračunskih korisnika za 15.000,00 €.
* Smanjenje kapitalnih pomoći iz državnog proračuna temeljem prijenosa EU sredstava za 34.000,00 € zbog manjeg broja dobivenih sredstava iz EU.

Prihodi od imovine (64) smanjeni su za 700,00 €, a odnose se na smanjenje prihoda od zakupa i iznajmljivanja imovine.

Prihodi od upravnih i administrativnih pristojbi, pristojbi po posebnim propisima i naknada (65) povećani su za 2.000,00 te se odnose na povećanje prihoda od ostalih nespomenutih prihoda (prihod od ukopa) i komunalne naknade. Prihodi od državne uprave, vodnog i šumskog doprinosa ostali su nepromijenjeni. Ostali nespomenuti prihodi po posebnim propisima (korištenje mrtvačnice) izmjenama i dopunama smanjeni su za 1.000,00 €. Ovi prihodi ovise o naplati istih te su promjenjive prirode i na njih se ne može utjecati te ih je zbog toga i teže planirati.

Kazne upravne mjere i ostali prihodi (68) izmjenama i dopunama proračuna smanjeni su za 955,00 € te se odnose na ostale prihode.

Planirani prihodi Općine Visoko kojima će biti pokriveni planirani rashodi i izdaci razvrstani su po sljedećim izvorima financiranja:

1. 11 Opći prihodi i primici u iznosu od 575.400,00 € koji se sastoje od: prihoda od poreza, prihodi od imovine, prihodi od upravnih i administrativnih pristojbi po posebnim propisima i naknadama, ostali prihodi te višaka iz 2023. godine;

* 43 Ostali prihodi za posebne namjene u iznosu od 39.900,00 € koji se sastoje od: ostalih prihoda od nefinancijske imovine-legalizacija, prihoda od vodnog i šumskog doprinosa, prihoda od sufinanciranja asfalta, prihoda od grobnih naknada, korištenja mrtvačnice i ostalih prihoda po posebnim propisima te prihoda od komunalnog doprinosa i komunalne naknade;
* 52 Pomoći u iznosu od 551.000,00 € koje se odnose na tekuće i kapitalne pomoći iz državnog proračuna te kapitalne pomoći iz državnog proračuna temeljem prijenosa EU sredstava;
* 71 Prihodi od prodaje ili zamjene nefinancijske imovine i naknade s naslova osiguranja u iznosu od 300,00 koje se odnose na ostala zemljišta.

**RASHODI I IZDACI OPĆINE VISOKO**

Ovim izmjenama i dopunama proračuna za 2024. godinu ukupni rashodi i izdaci planiraju se u iznosu od 1.166.600,00 € koji se odnose na rashode poslovanja koji iznose 768.660,00 €, rashode za nabavu nefinancijske imovine koji iznose 376.100,00 € te izdatke za financijsku imovinu i otplatu zajmova u iznosu 21.840,00 €. Rashodi poslovanja izmjenama i dopunama proračuna povećani su za 161.860,00 € dok su rashodi za nabavu nefinancijske imovine smanjeni za 212.100,00 €. Izdaci za financijsku imovinu i otplate zajmova povećani su za 1.840,00 €.

**RASHODI POSLOVANJA (razred 3)**

Rashodi poslovanja ovim izmjenama i dopunama predlažu se u iznosu od 768.660,00 €. Uzimajući u obzir dosadašnje izvršenje rashoda poslovanja i projiciranjem izvršenja do kraja godine Izmjenama i dopunama proračuna smanjene/povećane su sljedeće skupine rashoda:

Rashodi za zaposlene (31) smanjeni su za 1.400,00 € te sada izmjenama proračuna iznose 78.700,00 €. To su rashodi koji se odnose na plaće za zaposlene Općine Visoko, ostale rashode za zaposlene (regresi, božićnice, darovi za djecu, nagrade za radne rezultate i sl.) te rashode za doprinos za zdravstveno osiguranje;

Materijalni rashodi (32) povećani su za 62.630,00 €, a odnose se na povećanje rashoda za usluge i to najvećim dijelom povećanje usluga tekućeg i investicijskog održavanja te povećanjem rashoda za intelektualne i osobne usluge. Isto tako povećani su rashodi za usluge telefona, pošte i prijevoza, usluge promidžbe i informiranja, komunalne usluge, zakupnine i najamnine, uredski materijal te ostali nespomenuti rashodi poslovanja. Unutar skupine 32 smanjeni su i rashodi za službena putovanja, stručna usavršavanja zaposlenika, energija, reprezentacija, naknade za rad predstavničkih i izvršnih tijela, povjerenstava. Premije osiguranja, članarine i norme, pristojbe i naknade, troškovi sudskih postupaka, zdravstvene i veterinarske usluge, sitni inventar te službena putovanja ostali su nepromijenjeni.

Financijski rashodi (34) smanjeni su za samo 50,00 €, a odnose se na smanjenje rashoda kamata za primljene kredite i zajmove od kreditnih i ostalih financijskih institucija izvan javnog sektora za 150,00 € dok su bankarske usluge i usluge platnog prometa povećane za 100,00 €.

Subvencija (35) smanjeni su za 500,00 € te se odnose na smanjenje subvencija poljoprivrednicima.

Pomoći dana u inozemstvo i unutar općeg proračuna (36) ostale su nepromijenjene te iznose 25.000,00 €.

Naknade građanima i kućanstvima na temelju osiguranja i druge naknade (37) povećane su za 13.080,00 €, a odnose se na povećanje naknada građanima i kućanstvima u naravi (sufinanciranje vanjskih dječjih vrtića). Uz naknade građanima u naravi navedena skupina obuhvaća i naknade građanima i kućanstvima u novcu koje podrazumijevaju pomoći obiteljima i kućanstvima, naknade za novorođenčad i ostale naknade u novcu. Naknade građanima i kućanstvima u novcu smanjene su izmjenama i dopunama proračuna za 2.420,00 € dok su istodobno naknade u naravi povećane za 15.500,00 €.

Tekuće donacije (38) znatno su povećane i to u iznosu od 88.100,00 € te izmjenama i dopunama proračuna iznose 145.400,00 €. Do povećanja je došlo zbog većih kapitalnih pomoći kreditnim i ostalim financijskim institucijama te trgovačkim društvima u javnom sektoru te zbog većih tekućih donacija u novcu. Skupina 38 obuhvaća tekuće donacije u novcu, kazne, panele i naknade šteta te kapitalne pomoći kreditnim i ostalim financijskim institucijama te trgovačkim društvima u javnom sektoru.

**RASHODI ZA NABAVU NEFINANCIJSKE IMOVINE (razred 4)**

Rashodi za nabavu nefinancijske imovine izmjenama i dopunama proračuna planirani su u iznosu od 376.100,00 € tj. smanjeni su za 212.100,00 €. Smanjenje se odnosi na sljedeće rashode:

Rashodi za nabavu neproizvedene dugotrajne imovine (41) ostali su nepromijenjeni te iznose 30.000,00 €, a odnose se na rashode za otkup zemljišta.

Rashodi za nabavu proizvedene dugotrajne imovine (42) smanjeni su za 202.100,00 € te se odnose na rashode za građevinske objekte, postrojenje i opremu i nematerijalnu proizvedenu imovinu (računalne programe i dokumente prostornog uređenja).

Rashodi za dodatna ulaganja na nefinancijskoj imovini (45) smanjeni su za 10.000,00 € te izmjenama i dopunama proračuna sada iznose 5.000,00 €.

**IZDACI OD FINANCIJSKE IMOVINE I OTPLATE ZAJMOVA**

Izmjenama i dopunama proračuna povećani su izdaci za financijsku imovinu i otplatu zajmova za 1.840,00 €, a odnose se na otplatu beskamatnog zajma dobivenog od državnog proračuna.

**POSEBNI DIO**

U posebnom dijelu proračuna planski podaci rashoda i izdataka raspoređeni su na način da se poštuju sve zakonom propisane klasifikacije:

* Organizacijska (podaci su razvrstani po razdjelima i glavama)
* Ekonomska (prilikom planiranja koriste se računi računskog plana)
* Funkcijska (svakom je programu dodijeljena šifra – četveroznamenkasti broj funkcije koja se izvršava kroz određene programe)
* Programska (unutar razdjela i glava proračuna osnovne planske cjeline su programi, koji se izvršavaju kroz različite aktivnosti)
* Izvori financiranja (prihodi i primici grupirani su u skupine iz kojih se podmiruju rashodi i izdaci određene vrste i namjene; navedeno se provodi zbog praćenja namjenskog trošenja proračunskog novca)

Rashodi Općine Visoko raspoređeni su u 6 razdjela:

* **RAZDJEL 001 – PREDSTAVNIČKA I IZVRŠNA TIJELA** izmjenama i dopunama proračuna povećan je za 1.640,00 €, a sastoji se od:

Programa 1001 Financiranje osnovnih aktivnosti koji je planiran u iznosu od 23.840,00 € (povećan je za 1.640,00 €), a sastoji se od dvije aktivnosti:

* *A100101 Rad općinskih vijeća i radnih tijela* u sklopu koje se osiguravaju sredstva za isplate naknada za rad predstavničkog tijela te njihovih radnih i savjetodavnih tijela (naknade za prisustvovanje na sjednicama). Navedena aktivnost smanjena je za 200,00 €.
* *A100102 Otplata kredita i zajmova* u okviru koje se planiraju sredstva za otplatu beskamatnog zajma kojeg je Općina Visoko dobila od državnog proračuna. Aktivnost otplate kredita i zajmova povećana je za 1.840,00 €.
* **RAZDJEL 002 – JEDINSTVENI UPRAVNI ODJEL** izmjenama i dopunama proračuna povećan je za 21.380,00 €, a sastoji se od:

Program 1002 Financiranje osnovnih aktivnosti koji je planiran u iznosu od 315.580,00 € (povećan je za 21.380,00 €). Program 1002 Financiranje osnovnih aktivnosti sastoji se od dvije aktivnosti i kapitalnog projekta:

* *A100201 Rashodi za zaposlene* smanjeni su za 1.400,00 €, a odnosi se na rashode za isplatu ukupnog troška plaće zaposlenika Općine koji se sastoji od bruto plaće, ostalih rashoda za zaposlenike (regres, božićnice, uskrsnice, bonus za uspješan rad, nagrada za neprekidan rad te za topli obrok) i doprinosa na plaće (doprinos za obvezno zdravstveno osiguranje).
* *A100202 Materijalni i financijski rashodi* povećani su za 42.780,00 €, a odnosi se na sredstva za podmirenje materijalnih rashoda koji uključuju povećanje na uredskom materijalu, uslugama telefona, pošte i prijevoza, usluge promidžbe i informiranja, zakupnine i najamnine, intelektualne i osobne usluge, ostale intelektualne usluge, ostale nespomenute rashode poslovanja, ostale i nespomenute usluge te bankarske usluge i usluge platnog prometa. Rashodi za naknade za prijevoz, za rad na terenu i odvojeni život, stručno usavršavanje zaposlenika, rashodi za materijal i energiju, usluge tekućeg i investicijskog održavanja, kamate za primljene kredite i zajmove su se smanjili dok su rashodi poput kazna, penala i naknada štete, računalne usluge, sitni inventar, premije osiguranja, članarine i norme, pristojbe i naknade, troškovi sudskih postupaka zdravstvene i veterinarske usluge, službena putovanja i ostale naknade troškova zaposlenika ostale nepromijenjene.
* *K100201 Kapitalna ulaganja u opremu i ostalu imovinu* smanjena su za 20.000,00 €. Unutar tog projekta planirani su rashodi za postrojenje i opremu za potrebe rada uprave (uredska oprema i namještaj, komunikacijska oprema i uređaji, strojevi i oprema za ostale namjene, računalne programe i ostala nematerijalna proizvedena imovina).
* **RAZDJEL 003 KOMUNALNO – STAMBENE DJELATNOSTI I UREĐENJE PROSTORA** izmjenama i dopuna proračuna za 2024. godinu smanjene su za 87.100,00 € najvećim dijelom zbog smanjenja programa izgradnje i rekonstrukcije kapitalnih objekata. Razdjel se sastoji od sljedećih programa:

Program 1003 Održavanja komunalne infrastrukture i građevinskih objekata povećan je za 20.000,00 € zbog većih rashoda za održavanje cesta i javne rasvjete. Program se sastoji od sljedećih aktivnosti:

* *A100301 Održavanje građevinskih objekata* ostala je nepromijenjena ovim izmjenama i dopunama te iznosi 101.000,00 €, a odnosi se na materijal i dijelove za tekuće i investicijsko održavanje te na usluge tekućeg i investicijskog održavanja.
* *A100302 Održavanje cesta* povećana je za 15.000,00 € te obuhvaća rashode za materijal i dijelove i rashode za usluge tekućeg i investicijskog održavanja cesta.
* *A100303 Održavanje javne rasvjete* ostala je nepromijenjena s obzirom na Proračun te iznosi 22.000,00 €, a odnosi se na rashode tekućeg održavanja javne rasvjete te potrošnju energije javne rasvjete i javnih objekata s područja Općine.
* *A100304 Održavanje javnih površina* izmjenama i dopunama proračuna nije mijenjana te je za nju planirano 30.000,00 €. Navedena aktivnost obuhvaća rashode za održavanje zelenih površina (košnja trave, malčiranje zelenih površina, grabljanje lišća, uređenje i održavanje cvjetnih gredica, rezanje suhih stabala, održavanje ukrasnog grmlja, saniranje divljih deponija prema iskazanoj potrebi, nabava pribora, alata, sjemena trave, pesticida, nabavu i sadnju cvijeća te za ostale nepredviđene radove i materijal). Uz navedene rashode aktivnost sadrži i rashode za čišćenje snijega u zimskim mjesecima.
* *A100305 Održavanje ostale komunalne infrastrukture* povećana je za 5.000,00 €. Unutar aktivnosti planirani su rashodi za ostale usluge tekućeg i investicijskog održavanja, iznošenje i odvoz smeća, deratizaciju i dezinsekciju, pričuvu, održavanje groblja i ostale komunalne usluge.

Program 1004 Izgradnja i rekonstrukcija kapitalnih objekata smanjen je za 60.000,00 € te izmjenama i dopunama proračuna iznosi 35.000,00 €. Program se sastoji od kapitalnog projekta:

* *K100401 Izgradnja i rekonstrukcija kapitalnih objekata* koji je izmjenama i dopunama proračuna planiran u iznosu od 35.000,00 €, smanjen je s obzirom na prvobitan plan za 60.000,00 €.

Program 1005 Izgradnja i rekonstrukcija komunalne infrastrukture smanjen je za 47.100,00 € zbog smanjenja rashoda za zemljišta, ceste, kanalizaciju, vodovod, izgradnju i rekonstrukciju javne rasvjete i izgradnju i rekonstrukciju ostalih građevinskih objekata. Program se sastoji od sljedećih projekata:

* *K100501 Otkup zemljišta* ostao je nepromijenjen te iznosi 30.000,00 €.
* *K100502 Izgradnja cesta i ostalih prometnih objekata* smanjen je za 13.400,00 € te izmjenama i dopunama iznosi 166.600,00 €.
* *K100503 Izgradnja kanalizacije* smanjen je za 9.000,00 €, a odnosi se na planirane investicije na kanalizacijskom sustavu Općine.
* *K100504 Izgradnja vodovoda* izmjenama i dopunama proračuna povećan je za 85.000,00 € te izmjenama i dopunama proračuna iznosi 95.000,00 €.
* *K100505 Izgradnja i rekonstrukcija javne rasvjete* ostao je nepromijenjen te iznosi 30.000,00 €, a odnosi se na investicije vezane uz nadogradnju i modernizaciju javne rasvjete.
* *K100506 Izgradnja i rekonstrukcija ostalih građevinskih objekata* smanjen je za 106.700,00 €. Proračunom je planirano uređenje trga, parka i dječjih igrališta i sportskih terena te rekonstrukcija Utvrde Čanjevo i autobusne nadstrešnice koje je realizirano u manjem obujmu od planiranog zbog čega su izmjenama i dopunama proračuna smanjeni rashodi za taj kapitalni projekt.
* *K100507 Nabava uređaja i opreme* izmjenama i dopunama proračuna smanjen je za 3.000,00 € zbog manjih rashoda za uređaje i opremu.
* **RAZDJEL 004 KULTURA, ZNANOST, SPORT I OSTALI KORISNICI** izmjenama i dopunama Proračuna za 2024. godinu povećan je za 3.100,00 €, a sastoji se od tri programa:

Program 1006 Razvoj kulture i znanosti ostao je nepromijenjen te iznosi 10.000,00 €, a odnosi se na aktivnost A100601 Financiranje aktivnosti kulturnih i znanstvenih udruga koja obuhvaća rashode za tekuće donacije udruga koje promiču kulturu.

Program 1007 Razvoj sporta povećan je za 600,00 € zbog većih donacija koje Općina daje sportskim udrugama. Program se sastoji od aktivnosti A100801 Financiranje sportskih udruga.

Program 1008 Razvoj udruga povećan je za 2.500,00 € zbog povećanja planiranih donacija Vatrogastvu i ostalim udrugama. Program se sastoji od aktivnosti A100801 Financiranja aktivnosti udruga koja obuhvaća donacije crvenom križu, civilnoj zaštiti, političkim strankama i ostale tekuće donacije.

* **RAZDJEL 005 ŠKOLSTVO, PREDŠKOLSKI ODGOJ, SOCIJALNA SKRB I ZDRAVSTVO** izmjenama i dopunama razdjel 005 povećan je za 13.080,00 € te se odnosi na sljedeće programe:

Program 1009 Predškolski odgoj ostao je nepromijenjen te iznosi 5.000,00 €. Program se sastoji od aktivnosti A100901 Financiranje predškolskog odgoja koja je planirana u iznosu od 5.000,00 € za sufinanciranje plaće voditeljice predškolskog odgoja.

Program 1010 Osnovno školstvo ostalo je nepromijenjen te iznosi 20.000,00 €. Program se sastoji od aktivnosti A101001 Financiranje osnovnog školstva kojim se osiguravaju sredstva za sufinanciranje plaće voditeljice produženog boravka u Osnovnoj školi Visoko.

Program 1011 Socijalna skrb povećan je za 13.080,00 € te se sastoji od aktivnosti A101101 Pomoć građanima i kućanstvima koja podrazumijeva pružanje pomoći građanima i kućanstvima (kastracija/sterilizacija pasa i mačaka), pomoć za opremu novorođenčadi, sufinanciranje cijene dječjeg vrtića te ostale naknade koje se isplaćuju građanima u novcu i naravi na temelju socijalnih uvjeta. Povećanje je posljedica većih rashoda za sufinanciranje vanjskih vrtića.

Program 1012 Zdravstveno-veterinarska zaštita sastoji se od aktivnosti A101201 Zdravstveno-veterinarska zaštita, izmjenama i dopunama proračuna ostala je nepromijenjena te iznosi 2.800,00 €, a odnosi se na usluge veterinarsko-higijeničarskog servisa.

Općinski načelnik:

Dragutin Mateković